Els comerços de la carretera de Llíria trauen les “Botigues al carrer”
2025-07-24

El matí del dissabte 9 de juliol, a Burjassot, serà comercial i festiu. De 10.00 a 15.00 hores, els comerços de la carretera de Llíria trauran els seus productes al carrer per a oferir-los a les veïnes i els veïns de Burjassot, als millors preus.

La iniciativa de “Botigues al Carrer” torna a Burjassot amb l’Ajuntament de Burjassot, des de la Regidoria de Comerç i Mercats dirigida per Rosa Coca, a través de CEMEF i comptant amb el suport i la col·laboració de l’Associació de Comerç i Servicis del municipi i d’Empresaris de Burjassot, totes dues entitats presidides per Pedro Soriano.

Com és habitual en aquesta mena d’accions, els comerços de la citada via comercial mostraran al carrer els productes i serveis que ofereixen a la ciutadania. I és que Burjassot és un poble viu i ric en la seua varietat comercial, una cosa que podran comprovar les veïnes i les veïnes del municipi, i també els visitants, al llarg del matí del 9 de juliol.